Зараз клуб “Прырода і фантазія” ажыццяўляе вялікі інфармацыйны праект па папулярызацыі далучэння пажылых землякоў да заняткаў дэкаратыўна-прыкладным мастацтвам, дзеля чаго арганізоўваюцца верні-сажы ў самых розных куточках беларускай правінцыі. У Асіповічы выстава, у якую ўвайшлі найбольш цікавыя творы, патрапіла, папярэдне пабываўшы ў Крупках, Талочыне, Міёрах, Ждановічах, Мядзелі, Бягомлі, Полацку і дзясятку іншых вялікіх ды малых гарадоў.